61989J0018
ΑΠΌΦΑΣΗ ΤΟΥ ΔΙΚΑΣΤΉΡΙΟΥ ( έκτο τμήμα )
της 27ης Ιουνίου 1990 (
*1
)
Στην υπόθεση C-18/89,
που έχει ως αντικείμενο αίτηση του Bundesfinanzhof προς το Δικαστήριο, κατ' εφαρ-μογήν του άρθρου 177 της Συνθήκης ΕΟΚ, με την οποία ζητείται, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ
Maizena GmbH
και
Hauptzollamt Krefeld,
η έκδοση προδικαστικής αποφάσεως ως προς την ερμηνεία και, δευτερευόντως, ως προς το κύρος του άρθρου 5α του κανονισμού ( ΕΟΚ ) 2742/75 του Συμβουλίου, της 29ης Οκτωβρίου 1975, περί των επιστροφών στην παραγωγή στον τομέα των σιτηρών και της ορύζης ( ΕΕ ειδ. έκδ. 03/013, σ. 197 ), όπως τροποποιήθηκε με τον κανονισμό (ΕΟΚ) 1665/77 του Συμβουλίου, της 20ής Ιουλίου 1977, περί τροποποιήσεως του κανονισμού ( ΕΟΚ ) 2742/75 περί επιστροφών στην παραγωγή στον τομέα των σιτηρών και της ορύζης ( ΕΕ ειδ. έκδ. 03/019, σ. 6),
ΤΟ ΔΙΚΑΣΤΗΡΙΟ ( έκτο τμήμα ),
συγκείμενο από τους Κ. Ν. Κακούρη, πρόεδρο τμήματος, F. Α. Schockweiler, G. F. Mancini, T. F. O' Higgins και M. Diez de Velasco, δικαστές,
( το σκεπτικό παραλείπεται )
κρίνοντας επί των ερωτημάτων που του υπέβαλε το Bundesfinanzhof, με Διάταξη της 14ης Δεκεμβρίου 1988, αποφαίνεται:
Το άρθρο 5α, παράγραφος 1, του κανονισμού ( ΕΟΚ ) 2742/75 του Συμβουλίου, της 29ης Οκτωβρίου 1975, περί των επιστροφών στην παραγωγή στον τομέα των σιτηρών και της ορύζης, όπως τροποποιήθηκε με τον κανονισμό ( ΕΟΚ ) 1665/77 του Συμβουλίου της20ής Ιουλίου 1977, περί τροποποιήσεως του κανονισμού (ΕΟΚ) 2742/75, πρέπει νο ερμηνευθεί υπό την έννοια ότι δεν απαγορεύει τις επιστροφές στην παραγωγή για τα προϊόντα που προορίζονται για την παρασκευή ισογλυκόζης, όταν η ισογλυκόζη είναι ενδιάμεσο προϊόν, μη προοριζόμενο προς διάθεση στην αγορά, και χρησιμοποιείται για την παρασκευή σορβιτόλης.
(
*1
)	Γλώσσα διαδικασίας: η γερμανική.